OpenLLM-France/wikimedia huggingface dataset:
# Ernst Friedrich Germar

Ernst Friedrich Germar (1786ko azaroaren 3a - 1853ko uztailaren 8a) alemaniar irakasle eta Halleko Mineralogia Museoko zuzendaria izan zen. Mineralogista izateaz gain, entomologian interesatu zen eta bereziki Coleopteroetan eta Hemipteroetan. Scutelleridae heteropteroen familia monografikoa egin zuen.
1845ean Suediako Zientzien Errege Akademiako kide atzerritar hautatu zuten.

## Argitaratutako lanak

Germarren argitalpenen artean hauek daude:
* Species Cicadarium enumeratae et sub genera distributae. Thon's Entomologisches Archiv. (2)2: 37–57, pl. 1 (1830).
* Observations sur plusieurs espèces du genre Cicada, Latr. Errev. Entomol. Silbermann 2: 49–82, pls. 19-26 (1834).
* Ueber die Elateriden mit häutigen Anhängen der Tarsenglieder. Z. Entomol. (Germar) 1: 193-236 (1839) (1839).
* Bemerkungen über Elateriden. Z. Entomol. (Breslau) 5: 133-192 (1844).
* Beiträge zur insektenfauna von Adelaide . Linn. Entomol. 3: 153-247 (1848).
* Fauna Insectorum Europae. Lan horretan 24 faszikulu zeuden; August Ahrensek lehenengo biak ekoiztu zituen, Germar-ek eta Georg Friedrich Kaulfuss-ek hirugarrena (1817) eta Germar-ek bakarrik gainerako 21ak
1839tik 1844ra argitaratu zen Zeitschrift für die Entomologie aldizkari entomologikoko zuzendaria ere izan zen.

## Bildumak

Non Coleoptera Deutsches Entomologisches Institut (DEI)

## Erreferentziak

* ↑ Fauna insectorum Europae OCLC WorldCat
* Brockhaus eta Efron Hiztegi Entziklopedikoa
* Groll, EK (Hrsg.): Biografien der Entomologen der Welt : Datenbank. 4.15 bertsioa : Senckenberg Deutsches Entomologisches Institut, 2010
* Gaedike, R.; Groll, EK & Taeger, A. 2012: Literatura entomologikoaren hasieratik 1863ra arte : lineako datu-basea - 1.0 bertsioa - Senckenberg Deutsches Entomologisches Institut. Germarren argitalpenen zerrenda osoa.

## Kanpo estekak

* Datuak: Q65715
* Multimedia: Ernst Friedrich Germar / Q65715
* Espezieak: Ernst Friedrich Germar
# Ernst Haas

Ernst Haas (Viena, 1921eko martxoaren 2a - New York, 1986ko irailaren 12a) austriar argazkilaria izan zen. Bigarren Mundu Gerra ondorengo Vienan ekin zion argazkilaritzari. Suitzako DU astekariak gerrako presoen itzuleraz argitaratu zion erreportajeak (1947) bere garaiko argazkilari-kazetarien aitzindari bilakatu zuen. Paris eta New Yorkera jo zuelarik, Robert Capa argazkilari handia ezagutu eta Magnum agentziako kide egin zen (1949-1962). Life, Stern, Geo eta beste zenbait aldizkari ezagunetan argitaratu zituen argazkiak. New Yorkeko Arte Modernoko Museoko Family of Man erakusketa famatuan parte hartu zuen, beste zenbaiten artean. Ezaguna du, besteak beste, The Creation liburua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q78767
* Multimedia: Ernst Haas / Q78767
# Erroseta (apaingarria)

Erroseta arrosa itxurako apaingarria da.

## Ikus, gainera

* Erroseta (botanika)
* Arrosa leihoa

## Kanpo estekak

* Datuak: Q1277215
* Multimedia: Rosettes (ornament) / Q1277215
# Errosarioko Ama Birjinaren santutegia (Hellín)

Errosarioko Ama Birjinaren santutegia Gazteluko muinoan dago, Hellingo hirigunean (Albaceteko probintzia, Espainia). Barruan Errosarioko Ama Birjinaren irudia dago, herri horretako zaindaria baita. Errekonkistaren ondoren eraikitzen den antzinako ermita mudejarrean du jatorria. Gaur egungo eraikina XVIII. mendearen lehen erdian eta XIX. mendearen amaieran egindako berreraikuntzaren emaitza da. Garai barrokoari dagokio ganbaratxoa, kripta eta tenpluaren zati bat; hemeretzigarren mendeko eklektizismoari dagozkio fatxada, kanpandorrea eta planoaren antolaketa, portada eta burdin hesiarekin.
* Datuak: Q6121545
* Multimedia: Santuario de Nuestra Señora del Rosario / Q6121545
# Erroseola

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Erroseola edo bat-bateko exantema sukar eruptiboa da, eskarlatinaren modukoa, baina itxuraz ez dirudi infekziosoa. Hiru bat eguneko sukarraren ondotik erupzio morbiliforme bat agertzen da, zurbil samarra enborrean eta gorputz-adarretan, 48 ordutan desagertzen dena, ezkatadurarik gabe. Ume txikietan ikusten da normalean. Duela gutxi arte, bere jatorria ezezaguna zen, baina, gaur egun, gizakien bi herpesbirusek eragiten dutela ezagutzen da, HHV-6 eta HHV-7, erroseolaren birus bezala ezagutzen direnak.

## Erreferentziak

* ↑ Euskalterm: [Hiztegi Terminologikoa] [2006]
* ↑ Universal childhood virus is inherited in DNA, newscientist.com

## Kanpo estekak

* Datuak: Q720032
* Multimedia: Roseola / Q720032
# Erroseta (argipena)

Erroseta honakoa izan daiteke:
* Erroseta (apaingarria): arrosa itxurako apaingarria
* Erroseta (botanika): landare batean, arrosa itxura duen hosto multzoa
* Erroseta nebulosa, espazioko objektua.

## Ikus, gainera

* Rosetta (argipena)
* Arrosa leiho
# Erroseta (botanika)

Erroseta edo hosto-erroseta arrosa itxurako hosto multzoa da, landare baten oinean edo adarretan elkarren ondoan hazten direnak. Landare loredunetan, oin-erroseta da arruntena. Egitura hau zurtoin eraldatuaren adibidea da: adabetarteak guztiz laburtzen dira, eta hosto guztiak oinaldean elkartzen. Hori da urazaren, txikoria-belarraren eta zenbait landare zukutsuen kasua..

## Taxonomiak

Landare familia ugarik dituzte errosetadun espezieak. Bereziki ohikoak dira familia hauetan: Asteraceae (txikoria-belarra, adibidez), Brassicaceae (aza, adibidez) eta Bromeliaceae.

## Ikus, gainera

* Erroseta (apaingarria)
* Hostoen morfologia

## Erreferentziak

* ↑ Hosto-erroseta. Euskalterm Terminologia Banku Publikoa, euskadi.eus (Noiz kontsultatua: 2021-3-16).
* ↑ Botanika online : Loredunen ezaugarriak

## Kanpo estekak

* Datuak: Q753457
* Multimedia: Rosettes (botany) / Q753457
# Erroseta nebulosa

Erroseta nebulosa H II eskualde handia eta zirkularra da, Esne Bidearen bandan dagoen Monoceros konstelazioan dagoen hodei molekular erraldoi baten ertzean kokatua. NGC 2244 kumulu irekia (Caldwell 50) oso lotuta dago nebulosarekin, kumuluko izarrak kumuluaren materiaz osatu direlako.
Multzo horrek izendapen hauek ditu Katalogo Orokor Berrian (NGC):
* NGC 2237 – Nebulosaren zatia (nebulosa osoa izendatzeko ere erabiltzen da).
* NGC 2238 – Nebulosaren zatia.
* NGC 2239 – Nebulosaren zatia (John Herschelek aurkitua).
* NGC 2244 – Nebulosaren barruan dagoen kumulu irekia (John Flamsteed-ek aurkitu zuen 1690ean).
* NGC 2246 – Nebulosaren zatia.

## Ezaugarriak

Kumulua eta nebulosa Lurretik 5.200 argi-urtera daude gutxi gorabehera (nahiz eta distantziaren kalkuluak nabarmen aldatzen diren, 4.900 argi-urtera iritsi arte), eta 130 argi-urte inguru neurtzen dituzte. Izar gazteen erradiazioak nebulosaren atomoak kitzikatzen ditu, eta, ondorioz, nebulosa distirarazten duen erradiazioa igortzen dute. Nebulosaren masa 10.000 bat eguzki-masakoa dela kalkulatzen da.
Uste da O eta B izar-talde bateko izar-haizeak presioa egiten diola hodeiari, eta konpresioa eragiten duela, eta izarrak sortzen dituela nebulosan. Izarren jaiotza hori martxan dago oraindik.
X Izpiko Chandra Behatokiak 2001ean hartutako nebulosaren irudi batek erroseta nebulosaren erdian dauden izar gazte eta beroen gunea behatzeko aukera eman du. Izarrek inguruko gasa 6 milioi kelvin inguruko tenperaturan berotu dute, eta X izpien kantitate handiak igortzen dituzte.

## Erroseta nebulosa behatzea

Izar-kumulua binokularrekin ikus daiteke, eta oso ondo ikus daiteke teleskopio txiki batekin. Nebulosa, berriz, zailagoa da begiz detektatzea, eta handipen txikiko teleskopioa behar du. Behatzeko, zeru iluna behar da, argi-poluziorik gabea. Kolore gorria ez da ikusten begi hutsez, baina bai argazkietan. Nebulosen kolore gorri tipiko hori fluoreszentzia deritzon fenomenoaren bidez hidrogeno atomoak igortzen direnean sortzen da.

## Erreferentziak

* ↑ 'Cambridge Deep Sky Companions - The Caldwell Objects' , S.J. O'Meara & P. Moore, Cambridge University Press, ISBN 0-521-82796-5 (2002)

## Kanpo estekak

* Datuak: Q108041
* Multimedia: Rosette Nebula / Q108041
# Erroskilla

Erroskilla ore mota ezberdinez egin daitekeen gozopil frijitu edota labetan egina da, ore harrotu batetik hasi eta hostore bateraino izan liteke. Toru itxura du, hots, roska itxurakoa, hortik bere izena.
Hego Euskal Herrian San Blas jaian jateko ohitura dago, otsailaren 3an. Jaiegun berezi hortaz gain, erromeria, azoka eta herrietako jai nagusi askotan saltokietan salgai egoten dira, maiz anisdun estaldura izan ohi dute.

## Ikus gainera

* Donut

## Kanpo estekak

* Datuak: Q643633
* Multimedia: Rosquillas / Q643633
# Erpin (geometria)

Geometrian, erpina irudi geometriko baten puntu bat da, non bi lerro edo gehiago edo bi zuzenki edo gehiago elkartzen baitira.
Erpinaren beste definizio batzuk hauek dira:
* Angelu baten bi aldeek elkar ebakitzen duten puntua.
* Hiru plano edo gehiago elkar ebakitzen duten puntua.
* Poligono baten bi aldek edo poliedro baten hiru aurpegik edo gehiagok elkar ebakitzen duten puntua.
* Grafo batean, puntu bat.

## Kanpo estekak

* Datuak: Q26401
# Erpin (grafo teoria)

Matematikan, grafo teorian, erpina edo nodoa grafoa osatzen duen oinarrizko elementua da: grafoa puntu eta lerro multzo batez osatutako egitura matematikoa da, non lerro bakoitzak bi puntu lotzen dituen; puntuei erpin deitzen zaie eta lerroei ertz. Ertzek norabidea badute, grafo orientatua dugu, eta ez badute, grafo ez-orientatua.

## Erpinak eta graduak

Erpin baten gradua, grafo batean, erpin horri lotutako ertz-kopurua da. Erpin bakartu bat zero graduko erpina da; hau da, ertz intzidenterik ez duen erpina. Erpin hostoa da 1 gradu duen erpina. Grafo zuzendu batean, honakoak bereiz daitezke: irteera-gradua ("outdegree", erpinetik irteten diren ertzen kopurua) eta sarrera-gradua ("indegree", erpinera iristen diren ertzen kopurua); iturburu-erpin bat zero sarrera-gradua duen erpin bat da, eta helburu-erpin bat, berriz, zero irteera-gradua duen erpin bat.

## Kanpo estekak

* Datuak: Q1304193
# Erotomania

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Erotomania edo Clerambaulten sindromea DSM-5 manualean delirio-nahasmenduaren azpimota gisa agertzen den ezohiko buru-nahasmendua da. Nahasmendu paranoide hori ez da oso ohikoa, eta gizabanako baten eldarnioengatik bereizten da, beste pertsona bat haiekin maiteminduta dagoela uste dutenak. Nahasmendu hori (baina ez bakarrik) lotsatiak, mendekoak eta sexu-esperientziarik gabekoak diren emakumezko pazienteetan maizago ikusten da. Bere buruari egindako iruzurraren xedea, normalean, gizon bat da, eta ezin dute lortu, estatus sozial edo finantzario handia duelako, ezkonduta dagoelako edo interesik ez duelako.

## Erreferentziak

* ↑ Euskalterm: [Hiztegi terminologikoa] [2008]
* ↑ Oliveira, C.; Alves, S.; Ferreira, C.; Agostinho, C.; Avelino, M.J.. (2016). «Erotomania-A review of De Clerambault's Syndrome» The Journal of the European Psychiatric Association 33: 664..
* ↑ Segal, J.H.. (1989). «Erotomania revisited: From Kraepelin to DSM-III-R» The American Journal of Psychiatry 146 (10): 1261–1266. doi:10.1176/ajp.146.10.1261. PMID 2675641..
* ↑ (Gaztelaniaz) Corripio, I.. (1997). Erotomanía: análisis de tres casos. .
* ↑ Jordan, H.W.; Lockert, E.W.; Johnson-Warren, M.; Cabell, C.; Cooke, T.; Greer, W.; Howe, G.. (2006). «Erotomania revisisted: Thirty-four years later» Journal of the National Medical Association 98: 787–793..

## Kanpo estekak

* Datuak: Q252185
* Multimedia: Erotomania / Q252185
# Erpel

Erpel Alemaniako udalerria da. Renania-Palatinatua estatuan kokatuta dago, [[Neuwied (barrutia)|Neuwied]] barrutian. 2014an 2.509 biztanle zituen 9,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q566435
* Multimedia: Erpel / Q566435
# Erpe-Mere

Erpe-Mere (nederlanderazko ahoskera: ˌɛrpəˈmeːrə) Belgikako ipar-mendebaldeko udalerri bat da, Ekialdeko Flandria probintziakoa. Udalerriak herri hauek hartzen ditu barnean: Aaigem, Bambrugge, Burst, Erondegem, Erpe, Mere, Ottergem eta Vlekkem. 2013ko urtarrilaren 1ean 19.475 biztanle zituen.

## Historia

Gaur egungo udalerria 1975ean sortu zen aurreko zortzi udalerriren baturatik. Erpe eta Mere ez zeuden ados udalerri berriaren izenarekin;Erpe hedadura handiena izanagatik, Mere inguruko erdigunea zen eta biztanle gehiago zituen. Konponbide bezala izen konposatua erabiltzea adostu zuten.

## Iruditegia

* Erpe-Mere ko kirol gunea , Bambrugge-ko Steenberg-en
* Steenberg-ko urmaela, Bambrugge-n
* Autopistako zubia (E40) Oudenaardsesteenweg-en gainetik
* Aaigem-eko eliza
* Mere - ko eliza

## Kanpo estekak

* (Nederlanderaz) Webgune ofiziala
* Datuak: Q817458
* Multimedia: Erpe-Mere / Q817458
# Erpin (argipena)

Erpina hauetako bati dagokio:
* Erpin (geometria): angelu baten bi aldeek, poligono baten bi aldek edo poliedro baten hiru aurpegik edo gehiagok elkar ebakitzen duten puntua;
* Erpin (kurba): kurbaren mutur-puntu lokala;
* Erpin (grafo teoria): grafoa osatzen duen oinarrizko elementua;
* Erpina edo gailurra: Mendi, aldapa eta kidekoen alderik garaiena, bereziki zorrotza dena;
* Erpin geodesikoa: kokapen zehatz bat adierazten duen seinale bat da;
* Erpin (fisika): partikulen interakzio puntua.
# Erpin (kurba)

    Beste esanahi batzuen berri izateko, ikus: «Erpin (argipena)»
Geometrian, kurba baten erpina kurbako puntu bat da, non kurbaturaren lehenengo deribatua zero den. Hau da, erpina kurbaren maximo edo minimo lokal bat da. Zirkunferentziaren kasuan, kurbatura konstantea duenez, bere puntu guztiak erpinak dira

## Kanpo estekak

* Datuak: Q362765
# Elisabet Bavariakoa

Elisabet Bavariakoa honakoa izan daiteke:
* Elisabet Bavariakoa (Austriako enperatriza), Sissi izenarekin ezeguna.
* Elisabet Bavariakoa (Frantziako erregina), Frantziako erregina XIV. mendean.
# Elisabet Bavariakoa, Belgikako erregina

    Artikulu hau Belgikako erreginari buruzkoa da; beste esanahietarako, ikus «Elisabet erregina (argipena)».
Elisabet Bavariakoa (Possenhofengo gaztelua, 1876ko uztailaren 25a - Brusela, 1965eko azaroaren 23a), dukesa Bavarian, belgikarren erregina ezkontidea izan zen 1909 eta 1934 bitartean.

## Bizitza

Karl-Theodor Bavariakoaren eta Maria Josefa Portugalgoaren alaba zen. Wittelsbacheko etxearen adar txikietako bateko kidea zen aitaren aldetik, Maximilian Joseph Bavariakoaren eta Luisa Bavariakoaren biloba. Amaren aldetik Mikel I.a Portugalgoaren eta Adelaida Löwenstein-Wertheim-Rosenbergekoaren biloba zen.
1900ean, Alberto Belgikako printze oinordekoarekin ezkondu zen. Hiru seme-alaba izan zituzten:
* Leopoldo III.a Belgikakoa, belgikarren erregea 1934-1951 bitartean. Haren lehen emaztea Astrid Suediakoa izan zen, eta Maria Liliana Baels bigarrena.
* Karlos Belgikakoa, Jacqueline Peyrebrunerekin ezkondu zena.
* Maria Josefa Belgikakoa, Humberto II.a Italiakoarekin ezkondu zena.
Okupazio naziaren garaian, bere harremanak erabiliz, ehunka haur juduren deportazioa ekiditen saiatu zen; arrakasta txikia izan bazuen ere, Zuzena Nazioen Artean izendatu zuen Yad Vashem israeldar erakundeak. Ezaguna egin zen Bigarren Mundu Gerraren ostean, Gerra Hotzaren garaian hainbat herrialde komunistetara bisitak egin zituelako, hala nola SESBra, Txinara eta Poloniara. Horregatik "erregina gorria" ezizena eman zioten Belgikan. Artearen eta kultuaren maitalea, kultura erakunde askotako mezenas izan zen. 1965ean hil zen.

## Erreferentziak

* ↑ Wittelsbach Elisabeth (1876 - 1965 ). The Righteous Among The Nations, db.yadvashem.org (Noiz kontsultatua: 2019-2-2).
* Datuak: Q235186
* Multimedia: Queen Elisabeth of Belgium / Q235186
# Elisabet Aragoikoa

Elisabet Aragoikoa izan daiteke:
* Elisabet Aragoikoa (1248-1271), Frantziako erregina ezkontidea.
* Elisabet Aragoikoa (1271-1336), Portugalgo erregina ezkontide eta santu katolikoa.
* Elisabet Aragoikoa (1300-1330), Austriako dukesa ezkontidea.
* Elisabet Aragoikoa (1315-1349), Bavariako dukesa ezkontidea.
* Elisabet Aragoikoa (1470-1498), Portugalgo erregina ezkontidea.
* Elisabet Aragoikoa (1470-1524), Milango dukesa ezkontidea.
Ikus halaber:
* Elisabet Nafarroakoa.
* Elisabet erregina (argipena).
# Elisabet Aragoikoa (1248-1271)

    Artikulu hau Frantziako erregina ezkontideari buruzkoa da; beste esanahietarako, ikus «Elisabet Aragoikoa».
Elisabet Aragoikoa (1247 – Cosenza, Calabria, 1271ko urtarrilaren 28) Frantziako erregina ezkontidea zen.
Aragoiko Jakue I.aren eta Hungariako Violetaren alaba. Filipe III.a Ausartarekin ezkondu zen. Filipe IV.a Ederra eta Karlos Valoiskoa izan zituen semeak.
Zuhaitz genealogikoa :
Louis of France
Luis I.a Nafarroakoa
Filipe II.a Nafarroakoa
Filipe I.a Nafarroakoa
Karlos I.a Nafarroakoa
Elisabet Frantziakoa
Petri II.a Aragoikoa
Jakue I.a Aragoikoa
Robert of France
Maria of Montpellier
Elisabet Aragoikoa (1248-1271)
Isabelle of Valois, Duchess of Brittany
Andres II.a Hungariakoa
Violante Hungariakoa
Filipe VI.a Frantziakoa
Yolanda de Courtenay
Joan of Valois, Countess of Hainaut
Margaret of Valois, Countess of Blois
Catherine of Valois
Charles II, Count of Alençon
Charles of Valois
Joan of Valois, Countess of Beaumont
Isabelle of Valois
Marie of Valois, Duchess of Calabria
Isabella of Valois, Duchess of Bourbon
Blanche of Valois
Louis of Valois
Jean de Valois :

## Erreferentziak

* ↑ Lur entziklopedietatik hartua.

## Kanpo estekak

* Datuak: Q229419
* Multimedia: Elizabeth of Aragon, Queen of France / Q229419
# Elisabet Amalia Hesse-Darmstadtekoa

Elisabet Amalia Hesse-Darmstadetkoa (1635eko martxoaren 20a - 1709ko abuztuaren 4a) Hesse-Darmastadteko printzesa izan zen eta Palatinatuko printze-hauteslearen emaztea. Giessenen jaioa Jurgi II.a Hesse-Darmastadtekoaren eta Sofia Eleonor Saxoniakoaren alaba izan zen. Bere anai-arreben artean zauen Luis VI.a Hesse-Darmstadtekoa, etorkizuenean landgrave izango zena, eta Ana Sofia Hesse-Darmstadtekoa, Quedlinburgeko abadesa izango zena.
Bere amak hezi zuen luteranismoan. Neska ederra zen, ile horikoa. Bere alabek ere ile horia izango zuten eta Dorotea Sofia, bereziki, ilearen koloreagatik gogoratzen da.
1653ko irailaren 3an Langenschwalbachen ezkondu zen Filipe Gilen Neuburgekoarekin, konde palatinoa, gerora Palatinatuko printze-hautesle izango zena. Bere senarrak 20 urte gehiago zituen eta Germaniako Erromatar Inperio Santuko estatu garrantzitsuenetako bateko oinordekoa zen. 1653ko azaroaren 1ean katolizismora aldatu zen, Maximiliano Henrike Bavariakoaren aurrean.
* Datuak: Q237761
* Multimedia: Landgravine Elisabeth Amalie of Hesse-Darmstadt / Q237761
# Elisabet Augusta Sulzbachekoa

Elisabet Augusta Sulzbachekoa (1721eko urtarrilaren 17a - 1794ko abuztuaren 17a) Wittelsbach etxeko kondesa izan zen, Josef Karlos Sulzbachekoaren eta Elisabet Augusta Neoburgekoaren alaba. Bere aitona Karlos III.a Filipe Palatinatukoa zen, printze-hauteslea.
1742ko urtarrilaren 17an bere lehengusu Karlos Teodoro Palatinatukoa eta Bavariakoarekin ezkondu zen. Elisabet eta Karlos Teodororen arteko ezkontza 1733an adostu zen, hau baitzen Karlos III.a Filiperen oinordeko gizon bakarra eta, hildakoan, Karlos Teodoro izango baitzen printze-hauteslea.
Ezkontza bizitza ez zen oso alaia izan, eta Elisabet Augustak ez zuen lortu haurdun geratzea 18 urte pasa ziren arte. 1761eko ekainaren 28an seme bat izan zuten, Frantzisko Luis Josef izenekoa, hurrengo egunean hil zena. Hortik aurrera bikotae bereiztu zen, eta bakoitza bere aldetik bizi izan zen.
Karlos Teodorok hainbat maitale eta seme izan zituen, Isabel jauregian itxita zegoelarik, erditzean hiltzeko beldurrarekin. 1793an, frantziar tropen aurrerapena zela eta, Weinheimera joan zen. 1794an hil zen eta bere senarra berriro ezkondu zen Maria Leopoldina Austria-Estekoarekin, hainbat seme-alaba sortuz.
* Datuak: Q272476
* Multimedia: Elisabeth Augusta of Sulzbach / Q272476
# Eligmodontia dunaris

Eligmodontia dunaris Eligmodontia generoko animalia da. Karraskarien barruko Cricetidae familian sailkatuta dago.

## Ikus, gainera

* Eligmodontia
* Cricetidae

## Kanpo estekak

* Datuak: Q608928
* Espezieak: Eligmodontia dunaris
# Elihu Katz

Elihu Katz (hebreeraz: אליהוא כ"ץ) (New York, 1926ko maiatzaren 21a - Jerusalem, 2021eko abenduaren 31) estatubatuar-israeldar soziologoa izan zen.

## Biografia

Estatu Batuetako eta Israelgo Gizarte Komunikazioko ikertzaile nagusietako eta estimatuenetako bat izan zen. Bere lanik aipagarriena The personal influence izenekoa da, Paul Felix Lazarsfeld soziologo entzutetsuaren gidaritzapean egin zuen lana 1955ean.
Bere bizitzaren zatirik handiena komunikazioa ikertzera eman zuen, beti ere helburu nagusitzat komunikabideen arteko elkarrekintza, elkarrizketa, iritzia eta esparru publikoko ekintza. Chicagoko Unibertsitatean soziologia irakaslea izan zen, Pennsylvaniako Annenberg Komunikazio Unibertsitateko irakasle tutorea,. Jerusalemgo Unibertsitate Hebrearreko Soziologia eta Komunikazioko irakasle emeritua eta Gizarte Ikerketa Aplikaturako Guttman Institutuko zuzendari zientifikoa.

## Hasieran

Hasieran Kazetaritza ikasteko interesa zuen, baina Columbia Unibertsitatean karrera hau irakasten zuten irakasleen kalitateagatik Soziologia ikastea erabaki zuen. Hemen jaso zuen bere hurrengo titulua, doktoregoa. Ikasketetan Paul Lazarsfeld, Seymour Martin Lipset, Davis edo Merton irakasleak ezagutuko ditu, soziologiako beste handi batzuen artean.

## Erreferentziak

* ↑ דב גיל-הר. (31 de diciembre de 2021). הלך לעולמו פרופ' אליהוא כ"ץ, ממקימי הטלוויזיה הישראלית ומנהלה הראשון. .
* ↑ http://www.infoamerica.org/teoria/katz1.htm
* ↑ http://teocoms.blogspot.mx/2007/06/elihu-katz-elihu-katz-nacido-en-1926-en.html

## Kanpo estekak

* Datuak: Q2919816
# Eligmodontia bolsonensis

Eligmodontia bolsonensis Eligmodontia generoko animalia da. Karraskarien barruko Cricetidae familian sailkatuta dago.

## Ikus, gainera

* Eligmodontia
* Cricetidae

## Kanpo estekak

* Datuak: Q20898293
* Espezieak: Eligmodontia bolsonensis
# Eligmodontia hirtipes

Eligmodontia hirtipes Eligmodontia generoko animalia da. Karraskarien barruko Cricetidae familian sailkatuta dago.

## Ikus, gainera

* Eligmodontia
* Cricetidae

## Kanpo estekak

* Datuak: Q21467930
* Espezieak: Eligmodontia hirtipes
# Elihu Root

Elihu Root (Clinton, New York, 1845eko otsailaren 15a - New York, New York, 1937ko otsailaren 7a) estatubatuar legegizona eta politikaria izan zen. Zuzenbideko ikasketak egin ondoren (1867) alderdi errepublikarreko kide egin zen eta Gerrarako estatu idazkari izendatu zuten (1899-1904). Estatuko idazkaria izan zen 1905-1909 urteetan eta senataria 1909-1913 bitartean. Bakezalea izan zen eta Nazioarteko Justizia Epaitegi iraunkor berria sortu zuen 1920an. 1912an Bakearen Nobel saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-1-4 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q220619
* Multimedia: Elihu Root / Q220619
# Emma Wilson (estropadalaria)

Emma Wilson, (Nottingham, Ingalaterra, 1999ko apirilaren 7a) belan lehiatzen den britainiarra da.
2020ko Udako Olinpiar Jokoetan, esku hartu zuen: Tokio 2020an (Tokio), eta brontzezko domina lortu zuen RS:X ekitaldian.
2024ko Udako Olinpiar Jokoetan, Parisen, brontzezko domina berri bat eskuratu zuen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | RS:X, emakumezkoa |
| 2024 | Paris ( Frantzia) | 03 ! | iQFoil, emakumezkoa |
| Europako Txapelketa ||||
| Urtea | Lekua | Domina | Kategoria |
| 2018 | Sopot Polonia | 01 ! | RS:X, emakumezkoa |
| 2019 | Mallorca Espainia | 02 ! | RS:X, emakumezkoa |

## Erreferentziak

* ↑ "Emma Wilson" en britishsailingteam.rya.org.uk (Ingelesez)
* ↑ Emma Wilson" olympedia.org. (Ingelesez)
* ↑ "Emma Wilson" ISAFen datu basea. (Ingelesez)

## Kanpo estekak

* Datuak: Q85868830
* Multimedia: Emma Wilson / Q85868830